					
ТЕХНИЧЕСКА СПЕЦИФИКАЦИЯ
	
	Услугите по изпиране на болнични текстилните материали включват всички дейности по изпиране, в т.ч. и отстраняване на трайно фиксирани петна, дезинфекция; сушене; гладене; сортиране; опаковане и транспортиране до съответния склад на Възложитея на болничен текстилен материал.
	1. Начин на изпълнение на услугата: Всяко предаване и получаване на текстилни материали се удостоверява с приемо-предавателен протокол, подписан от представители на Възложителя и Изпълнителя. 
	В приемо-предавателния протокол за предаване замърсените текстилни материали се посочва предаденото от Възложителя на Изпълнителя замърсено пране като вид и тегло. 
	В приемо-предавателния протокол за чистите текстилни материали се посочва предаденото от изпълнителя на възложителя обработено чисто пране като вид и тегло. 
	Перилният процес се извършва в съответствие с изисквания на Наредба № 3/16.10.1995г. на Министъра на здравеопазването за хигиенните изисквания към устройството и експлоатацията на обществени перални. 
	Перилният процес включва предварително изпиране, същинско пране и изплакване. Изпирането и дезинфекцията на текстилните материали се извършват само по термодезинфекционен и химиотермодезинфекционен перилен методи.  
	Разходите за използваните перилни препарати и дезинфекционни средства, както и за другите материали и консумативи, необходими за изпълнение на поръчката, се включват в крайната цена, която участникът предлага в ценовото си предложение. 

	2. Срок за извършване на услугата: 

	Срокът за изпълнение на услугата по изпиране се извършва в срок не по-дълъг от 3 календарни дни, считано от датата на подаване на обикновена заявка за извършване на услугата.
	Срокът за изпълнение на услугата по изпиране при обикновена заявка е показател за оценка, съгласно Методиката за оценка. 
	Срокът за изпълнение на услугата по изпиране се извършва в срок не по-дълъг от 2 календарни дни, считано от датата на подаване на спешна заявка за извършване на услугата. 
	Срокът за изпълнение на услугата по изпиране при спешна заявка е показател за оценка, съгласно Методиката за оценка.
	Срок за реакция при получен сигнал за недостатък/ци при изпълнение на услуга по изпиране е не по-дълъг от 24 (двадесет и четири) часа, считано от момента на получаване на сигнал за недостатък/ци. 
	Срокът за реакция включва времето, необходимо за обработка на сигнала за недостатък/недостатъци от Изпълнителя, времето за транспорт за посещение на представител на Изпълнителя до конкретния обект на Възложителя и повторно изземване на замърсения текстилен материал за повторно изпиране. 
	Срокът за реакция при получен сигнал за недостатък/недостатъци при изпълнение на услугата по изпиране е показател за оценка, съгласно Методиката за оценка.
	Изземването на мръсното пране и приемането на готовите единици чисто пране се извършва в обект на посочените филиали на Възложителя с участието на отговорника по приемането и предаването на болничното бельо от страна на Възложителя и с участие на представител на Изпълнителя. 
	Всяко предаване/изземване и приемане на пране се удостоверява с приемо-предавателен протокол, подписан от представителите на Възложителя и Изпълнителя. 

	Изпълнителят следва да комплектова и етикира по артикули, да пакетира в найлонови торби с цел запазване на хигиенни качества, както и намаляване рискове от увреждане чистото пране. 
